House of the Dragon

Το House of the Dragon είναι μια αμερικανική δραματική τηλεοπτική σειρά φαντασίας που δημιουργήθηκε από τους Τζωρτζ Ρ. Ρ. Μάρτιν και Ryan J. Condal για το HBO. Είναι ένα πρίκουελ της τηλεοπτικής σειράς Game of Thrones (2011–2019) και βασίζεται στο μυθιστόρημα του Μάρτιν του 2018, Φωτιά & Αίμα. 

Διακόσια χρόνια πριν από τα γεγονότα του Game of Thrones, η σειρά εξιστορεί την αρχή του τέλους του Οίκου Ταργκάρυεν, τα γεγονότα που οδήγησαν στον εμφύλιο πόλεμο των Ταργκάρυεν, γνωστό ως "Χορό των Δράκων". 

Συνθέτης της σειράς θα είναι και πάλι ο Ramin Djawadi, ο οποίος έχει βραβευτεί δύο φορές με Emmy για την μουσική του Game of Thrones.

Σύμφωνα με το Internet Movie Database, το House of The Dragon είναι η πιο αναμενόμενη πρωτότυπη τηλεοπτική σειρά του 2022. 

Σύμφωνα με το περιοδικό Variety, ο πρώτος κύκλος του House of the Dragon κόστισε λιγότερο από 20 εκατ. δολάρια ανά επεισόδιο, σε σύγκριση με τον όγδοο και τελευταίο κύκλο του Game of Thrones που είχε υψηλότερο budget από τους προηγούμενους, κοστίζοντας περίπου 15 εκατ. δολάρια. 

Στην πρεμιέρα της σειράς, εκατομμύρια θεατές προσπάθησαν να δουν την σειρά με αποτέλεσμα να κολλήσει η εφαρμογή HBOmax. 

Τα ρεκόρ τηλεθέασης έσπασαν την ίδια μέρα, κάνοντας το House of the Dragon να ξεπεράσει κάθε ρεκόρ πρεμιέρας για σειρά. 

Μετά την επιτυχία του πρώτου μόλις επεισοδίου, η σειρά ανανεώθηκε για δεύτερο κύκλο λίγες μέρες μετά.

Πλοκή 
Το House of the Dragon διαδραματίζεται περίπου 200 χρόνια πριν από το Game of Thrones και επικεντρώνεται στην αρχή του τέλους της τότε παντοδύναμης δυναστείας των Ταργκάρυεν που κυριαρχούσε στα Επτά Βασίλεια του Westeros, και στον εμφύλιο πόλεμο που ονομάστηκε "Χορός των Δράκων".

Ο τίτλος της σειράς προέρχεται από ένα απόσπασμα από Το Παιχνίδι του Στέμματος, Κεφάλαιο 3, Daenerys I:The water was scalding hot, but Daenerys did not flinch or cry out. She liked the heat. It made her feel clean. Besides, her brother had often told her that it was never too hot for a Targaryen. "Ours is the house of the dragon," he would say. "The fire is in our blood."Η σειρά prequel βρίσκει τη δυναστεία των Ταργκάρυεν στο απόλυτο απόγειο της δύναμής της, με περισσότερους από 15 δράκους κάτω από τον ζυγό τους. Οι περισσότερες αυτοκρατορίες —πραγματικές και μη— καταρρέουν από τέτοια ύψη. Στην περίπτωση των Ταργκάρυεν, η αργή πτώση τους ξεκινά σχεδόν 193 χρόνια πριν από τα γεγονότα του Game of Thrones, όταν ο βασιλιάς Βισέρυς Α΄ Ταργκάρυεν σπάει έναν αιώνα παράδοσης ονομάζοντας την κόρη του Ραινύρα κληρονόμο του Σιδερένιου Θρόνου. Αλλά όταν αργότερα ο βασιλιάς αποκτά έναν γιο, η βασιλική αυλή σοκάρεται όταν η Ραινύρα διατηρεί την ιδιότητά της ως κληρονόμος του, και οι σπόροι του διχασμού σπέρνουν την σύγκρουση σε όλο το βασίλειο.

Κυρίαρχοι Οίκοι

Οίκος Ταργκάρυεν 
Η μοναδική οικογένεια δρακοαφέντων που γλίτωσε από τον Όλεθρο της Αρχαίας Βαλύρια, οι Ταργκάρυεν κατέκτησαν και ύστερα εγκαταστάθηκαν στο Westeros όπου και ίδρυσαν μια δυναστεία που θα κρατούσε για εκατοντάδες χρόνια. Για πολλά χρόνια κατοικούσαν στο Dragonstone, έως την Κατάκτηση όπου ο Αίγκον Α΄ και οι αδερφές του μετακόμισαν στο Κινγκς Λάντινγκ. Το μότο τους είναι "Φωτιά και Αίμα" και η φράση "αίμα του δράκου" που χρησιμοποιούν λειτουργεί ως αναφορά της Βαλυριανής καταγωγή τους, μιας και ανήκουν στην κατηγορία των Βαλυριανών που καβαλούσαν δράκους πριν τον Όλεθρο. Ένα βασικό χαρακτηριστικό των Ταργκάρυεν είναι πως έχουν συχνά προφητικά όνειρα.- κάτι το οποίο στην ουσία έσωσε τον Οίκο τους από βέβαιη εξαφάνιση έναν αιώνα πριν την Κατάκτηση, όταν η κόρη του Άρχοντα Αίναρ Ταργκάρυεν, Νταίνυς η Οραματίστρια, είχε ένα ισχυρό προφητικό όνειρο και συχνά οράματα που προειδοποιούσαν για την καταστροφή της Βαλύρια.

Οι Ταργκάρυεν θεωρούνται επιρρεπείς στην παράνοια, κάτι που πιθανώς προκαλείται από την παράδοση της αιμομιξίας.

Η θρησκεία την οποία υπηρετούσαν ήταν οι θεότητες της Αρχαίας Βαλύρια, κάτι που αναγκαστικά άλλαξε όταν στην Κατάκτηση έκαναν μετατροπή στην Πίστη των Επτά, παρ' όλο που συνέχισαν να εξασκούν τα Βαλυριανά τους έθιμα. Οι αιμομικτικοί γάμοι μεταξύ αδερφών, ξάδερφων και θείων με ανίψια ήταν η βασικότερη παράδοση που διαχώριζε τους Ταργκάρυεν από τους υπόλοιπους οίκους του Westeros.

Οίκος Χάιταουερ 
Ο Οίκος Χάιταουερ είναι μια ισχυρή οικογένεια - ένας αρκετά αρχαίος οίκος, μιας και υπάρχει από την Αυγή των Ημερών, όταν ήταν ακόμα μικροβασιλείς. Κατά τον ερχομό των Ανδάλων και τη δημιουργία του Βασιλείου της Κοιλάδας, οι Χάιταουερ συμμάχησαν μαζί τους κι έτσι κατάφεραν να διατηρήσουν τον πλούτο, τη γη και τα προνόμιά τους.

Υπήρξαν αναπόσπαστο μέρος της ίδρυσης της Ακρόπολης (Citadel of Oldtown) και συνεχίζουν να είναι προστάτες τόσο του Τάγματος των Maesters όσο και της Πίστης των Επτά.

Το σύμβολο του Οίκου Χάιταουερ είναι ένα πέτρινο λευκό παρατηρητήριο, με φωτιά στην κορυφή. Το μότο τους είναι "We Light the Way".

Οίκος Βελάρυον 
Ο Οίκος Βελάρυον του Ντρίφτμαρκ είναι ένας ευγενής οίκος Βαλυριανής καταγωγής στις Περιοχές του Στέμματος και ένας από τους λίγους Οίκους των Επτά Βασιλείων εκτός από τους Ταργκάρυεν που προέρχονται από το Έσσος. 

Η έδρα τους είναι το Ντρίφτμαρκ, ένα νησί στο Blackwater Bay που βρίσκεται δυτικά του Dragonstone.

Οι Βελάρυον, όπως και οι Ταργκάρυεν, γεννιούνται με τα Βαλυριανά χαρακτηριστικά των ασημί-ξανθών μαλλιών.

Ως αποτέλεσμα αυτής της καταγωγής, τα μέλη του Οίκου Βελάρυον παντρεύονταν συχνά με τον Οίκο Ταργκάρυεν και θεωρούνταν σύμμαχοι. 

Ο οίκος Βελάρυον κυβερνά το Ντρίφτμαρκ, το μεγαλύτερο νησί του Κόλπου του Μαυροπόταμου, και όπως τα περισσότερα νησιά των Crownlands, ορκίζονται πίστη στο Dragonstone και όχι απευθείας στον Σιδερένιο Θρόνο. 

Στο οικόσημό τους απεικονίζεται ένας ιππόκαμπος σε πράσινο-θαλασσί φόντο, και οι τίτλοι που χρησιμοποιούν είναι "Άρχοντας της Παλίρροιας" και "Άρχοντας του Ντρίφτμαρκ". 

Το μότο τους δεν εμφανίζεται στα βιβλία, αλλά σύμφωνα με ημικανονικές πηγές είναι «The Old, the True, the Brave».

Οίκος Στρόνγκ 
Ο Οίκος Στρόνγκ του Χάρενχαλ είναι ένας ευγενής οίκος των Riverlands. 

Το οικόσημό τους είναι ένα τριμερές ανοιχτό μπλε, κόκκινο και πράσινο πάνω σε λευκό φόντο, που βρίσκεται πάνω από μια γροθιά μέσα σε μαύρη ασπίδα.

Η έδρα τους είναι το κάστρο του Χάρρενχαλ, το οποίο τους παραχωρήθηκε μετά την εξαφάνιση του Οίκου Χάρογουεϊ.

Επεισόδια

Χαρακτήρες

Κύριοι 
 
 Paddy Considine ως Βασιλιάς Βισέρυς Α΄ Ταργκάρυεν : Ο πέμπτος βασιλιάς των Επτά Βασιλείων. Γνωστός ως "ένας ζεστός, ευγενικός και αξιοπρεπής άνθρωπος", ο Βισέρυς επιλέχθηκε από ένα συμβούλιο αρχόντων για να διαδεχθεί τον παππού του, Τζαιχαίρυς Α΄ Ταργκάρυεν.
 Matt Smith ως Πρίγκιπας Νταίμον Ταργκάρυεν: Ο κληρονόμος του θρόνου - είναι ο μικρότερος αδελφός του βασιλιά Βισέρυς, εγγονός του βασιλιά Τζαιχαίρυς, και ο θείος της πριγκίπισσας Ραινύρα. Είναι επίσης ένας ασυναγώνιστος πολεμιστής και ένας έμπειρος δρακοαφέντης.
 Emma D'Arcy ως Πριγκίπισσα Ραινύρα Ταργκάρυεν: Το πρωτότοκο παιδί του βασιλιά Βισέρυς. Βαλυριανής καταγωγής κι αναβάτρια του δράκου Σύρραξ. Πολλοί θα έλεγαν ότι η Ραινύρα γεννήθηκε έχοντας τα πάντα…αλλά δεν γεννήθηκε άντρας. 
 Η Milly Alcock παίζει την πριγκίπισσα Ραινύρα σε νεαρότερη ηλικία. 
 Olivia Cooke ως Αρχόντισσα Άλισεντ Χάιταουερ: Η κόρη του Σερ Όττο Χάιταουερ, μεγαλωμένη στο Κόκκινο Φρούριο και μέλος του στενού κύκλου του βασιλιά. Γνωστή ως η πιο κομψή γυναίκα στα Επτά Βασίλεια. Διαθέτει τόση αυλική χάρη όσο και έντονη πολιτική οξυδέρκεια. 
 Η Emily Carey παίζει την Αρχόντισσα Άλισεντ σε νεαρότερη ηλικία. 
 Steve Toussaint ως Άρχοντας Κόρλυς Βελάρυον: Γνωστός ως το "Φίδι της Θάλασσας", είναι ο άρχοντας του Οίκου Βελάρυον και ο πιο διάσημος θαλασσοπόρος στην ιστορία του Westeros. Αναβάθμισε τον Οίκο Βελάρυον σε σημείο που βρίσκεται σε θέση ισχύος ανώτερη και πιο ισχυρή οικονομικά κι από τους Λάννιστερ - και διεκδικεί τον μεγαλύτερο στόλο στον κόσμο». 
 Eve Best ως Πριγκίπισσα Ραίνυς Βελάρυον: Σύζυγος του Λόρδου Κόρλυς. Γνωστή ως «Η Βασίλισσα που δεν έγινε ποτέ», ήταν κάποτε υποψήφια για να διαδεχθεί τον παππού της, βασιλιά Τζαιχαίρυς Α΄, ως βασίλισσα των Επτά Βασιλείων - παραλείφθηκε όμως στο Μεγάλο Συμβούλιο του 101 A.C επειδή το βασίλειο ευνοούσε τον ξάδερφό της, Βισέρυς, απλώς και μόνο επειδή ήταν άνδρας. 
 Fabien Frankel ως Σερ Κρίστον Κόουλ: Ένας επιδέξιος ξιφομάχος από το Ντορν, γιος ενός απλού οικονόμου του Άρχοντα του Μπλάκχεϊβεν. Δεν μπορεί να διεκδικήσει γη ή τίτλους - το μόνο που έχει στο όνομά του είναι η τιμή του και η προγενέστερη δεξιοτεχνία του με το σπαθί. 
 Sonoya Mizuno ως Μυσάρια: Μια ξένης καταγωγής χορεύτρια που έγινε η πιο έμπιστη σύμμαχος του Πρίγκιπα Νταίμον. Ήρθε στο Westeros έχοντας τίποτα στην κατοχή της, "πούλησε" τον εαυτό της περισσότερες φορές από όσες μπορεί να θυμηθεί και θα μπορούσε να έχει μαραθεί…αλλά αντ' αυτού έγινε η πιο έμπιστη -και πιο απίθανη- σύμμαχος του διαδόχου του θρόνου. 
 Rhys Ifans ως Σερ Όττο Χάιταουερ: Ο πατέρας της Άλισεντ, το Χέρι του Βασιλιά, που υπηρετεί τον ίδιο και τα Επτά Βασίλεια. Ο Όττο θεωρεί ως μεγαλύτερη απειλή για το βασίλειο τον αδελφό του βασιλιά, Νταίμον, και τη θέση του ως διάδοχος του θρόνου.

Δευτερεύοντες 

 Bethany Antonia ως Μπαίλα Ταργκάρυεν: Η μεγαλύτερη κόρη του Νταίμον Ταργκάρυεν και της Λαίνα Βελάρυον. Είναι η αναβάτρια του νεαρού δράκου Φεγγαροχάρη. 
 Phoebe Campbell ως Ραίνα Ταργκάρυεν: Η μικρότερη κόρη της Λαίνα και του Νταίμον. 
 Harry Collett ως Πρίγκιπας Τζακαίρυς Βελάρυον: Ο πρωτότοκος γιος της πριγκίπισσας Ραινύρα και του Λαίνορ Βελάρυον.
 Ryan Corr ως Σερ Χάργουιν Στρονγκ: Ο μεγαλύτερος γιος του Βασιλικού Νομοθέτη, Λάιονελ και διάδοχος του Χάρρενχαλ. Γνωστός ως «Οστεοθραύστης», λέγεται ότι είναι ο ισχυρότερος άνδρας των Επτά Βασιλείων. 
 Tom Glynn-Carney ως Πρίγκιπας Αίγκον Ταργκάρυεν: Ο πρωτότοκος γιος του βασιλιά Βισέρυς και της Άλισεντ Χάιταουερ. 
 Jefferson Hall ως Άρχοντας Τζέισον Λάννιστερ/Σερ Τάιλαντ Λάννιστερ: Ο Τζέισον είναι ο Άρχοντας του Κάστερλυ Ροκ και ο πανομοιότυπος δίδυμος αδερφός του, Τάιλαντ είναι ένας πονηρός πολιτικός.
 David Horovitch ως Μέγας Μέιστερ Μέλλος: Ένας έμπιστος σύμβουλος του Βασιλιά Βισέρυς.
 Wil Johnson ως Σερ Βαίμοντ Βελάρυον: Νεότερος αδελφός του Άρχοντα Κόρλυς Βελάρυον και διοικητής του στόλου.
 John Macmillan ως Σερ Λαίνορ Βελάρυον: Γιος της Πριγκίπισσας Ραίνυς Ταργκάρυεν και του Άρχοντα Κόρλυς.
 Ο Theo Nate παίζει τον Σερ Λαίνορ σε νεαρότερη ηλικία.
 Graham McTavish ως Σερ Χάρολντ Γουέστερλινγκ: Μέλος της Βασιλικής Φρουράς που υπηρέτησε από τα χρόνια της βασιλείας του βασιλιά Τζαιχαίρυς Α΄. Είναι ένας ισχυρός ιππότης και ο προστάτης της πριγκίπισσας Ραινύρα.
 Ewan Mitchell ως Πρίγκιπας Αίμοντ Ταργκάρυεν: Ο δεύτερος γιος του Βασιλιά Βισέρυς, ανιψιός του πρίγκιπα Νταίμον και ετεροθαλής αδελφός της πριγκίπισσας Ραινύρα.
 Matthew Needham ως Λάρυς Στρόνγκ: Ο νεότερος γιος του Νομοθέτη, Λάιονελ Στρόνγκ.
 Bill Paterson ως Άρχοντας Λύμαν Μπίσμπερυ: Άρχοντας του Χόνεϋχολτ και Θησαυροφύλακας στο μικρό συμβούλιο του Βισέρυς.
 Phia Saban ως Πριγκίπισσα Χελαίνα Ταργκάρυεν: Η δευτερότοκη κόρη του Βασιλιά Βισέρυς, αδερφή των Αίγκον και Αίμοντ, ετεροθαλής αδερφή της Ραινύρα.
 Gavin Spokes ως Άρχοντας Λάιονελ Στρονγκ: Νομοθέτης του Βασιλιά Βισέρυς και Άρχοντας του Χάρρενχαλ.
 Savannah Steyn ως Αρχόντισσα Λαίνα Βελάρυον: Κόρη της πριγκίπισσας Ραίνυς και του Άρχοντα Κόρλυς, κι αδερφή του Λαίνορ Βελάρυον.

Ανάπτυξη

Αρχική Ιδέα και Δημιουργοί 
Το House of the Dragon παρουσιάστηκε ως ιδέα για πρώτη φορά από τον Τζωρτζ Ρ. Ρ. Μάρτιν το καλοκαίρι του 2016, όταν ακόμα έγραφε το Φωτιά & Αίμα. Ένα παρόμοιο έργο σχετικό με τον Χορό των Δράκων παρουσιάστηκε από τον Bryan Cogman τον Σεπτέμβριο του 2017, αλλά ανακοινώθηκε τον Απρίλιο του 2019 ότι το HBO δεν θα προχωρήσει με αυτό.

Τον Νοέμβριο του 2018, ο Τζωρτζ Ρ. Ρ. Μάρτιν, δημιουργός του "Το Τραγούδι της Φωτιάς και του Πάγου", δήλωσε ότι «μια πιθανή spin-off σειρά θα βασιζόταν στο υλικό του Φωτιά & Αίμα». Μέχρι τον Σεπτέμβριο του 2019, μια σειρά prequel του Game of Thrones από τον Martin και τον Ryan J. Condal που «εξιστορεί την αρχή του τέλους του Οίκου Targaryen» κόντευε να λάβει παραγγελία για πιλότο από το HBO. Τον επόμενο μήνα, το House of the Dragon, το οποίο βασίζεται στο βιβλίο του Μάρτιν, Φωτιά & Αίμα, πήρε κατευθείαν εντολή για να γίνει σειρά. Ο Ryan Condal και ο Miguel Sapochnik, (ο οποίος κέρδισε βραβείο Έμμυ για τη σκηνοθεσία του επεισοδίου "Η Μάχη των Μπαστάρδων"), επιλέχθηκαν να δημιουργήσουν τη σειρά. Ο Sapochnik προσλήφθηκε επίσης για να σκηνοθετήσει τον πιλότο, καθώς και κάποια επιπλέον επεισόδια.

 Στο podcast του "The Stuff Dreams Are Made Of", ο Ryan Condal αποκάλυψε ότι τρία σημαντικά ξίφη της ιστορίας των Ταργκάρυεν από Βαλυριανό ατσάλι έχουν κατασκευαστεί για τον πρώτο κύκλο της σειράς, συμπεριλαμβανομένων των σπαθιών Blackfyre και Dark Sister. 

 Τον Σεπτέμβριο του 2021, ο Μάρτιν επιβεβαίωσε την ύπαρξη 17 δράκων στην σειρά. 

 Τον Οκτώβριο του 2021, ο ένας εκ των δημιουργών της σειράς και σκηνοθέτης, Miguel Sapochnik έδωσε συνέντευξη στο The Hollywood Reporter σχετικά με τον τόνο και την ατμόσφαιρα της σειράς, και τις ομοιότητες και τις διαφορές μεταξύ αυτού και του Game of Thrones:Το House of the Dragon έχει τον δικό του τόνο που θα εξελιχθεί και θα αναδυθεί κατά τη διάρκεια της σειράς. Αλλά πρώτα, είναι πολύ σημαντικό να αποδώσουμε φόρο τιμής στην αρχική σειρά, η οποία ήταν αρκετά πρωτοποριακή. Στεκόμαστε στους ώμους (του Game of Thrones) και είμαστε εδώ μόνο λόγω αυτού. Επομένως, το πιο σημαντικό πράγμα που πρέπει να κάνουμε είναι να σεβαστούμε όσο το δυνατόν περισσότερο αυτή την σειρά και να προσπαθούμε να τη συμπληρώσουμε αντί να την επανεφεύρουμε. Και συμμετείχα στη δημιουργία (του Game of Thrones), οπότε αισθάνομαι ότι μου ήταν χρήσιμο.

Εκτελεστικοί Παραγωγοί και Σεναριογράφοι 
Οι Τζωρτζ Ρ. Ρ. Μάρτιν, Vince Gerardis και Casey Bloys είναι εκτελεστικοί παραγωγοί και οι Wes Tooke, Gabe Fonseca, Ira Parker, Kevin Lau, Eileen Shim, Claire Kiechel, Ti Mikkel, Sara Hess και Charmaine DeGraté βρίσκονται στην ομάδα σεναριογράφων του πρώτου κύκλου μαζί με τον δημιουργό Ryan J. Condal. 

Παρόλο που ο Μάρτιν έχει εκφράσει ενδιαφέρον για τη συγγραφή ενός επεισοδίου, επιθυμεί να ολοκληρώσει πρώτα την συγγραφή του "The Winds of Winter". 

 Ο Ryan Condal εμφανίστηκε στο Dune Pod τον Νοέμβριο του 2021 και μίλησε για την επερχόμενη σειρά, δηλώνοντας πως βρίσκεται σε στενή επικοινωνία με τον Μάρτιν, ο οποίος είναι ενήμερος για οτιδήποτε αφορά την πλοκή και τη συγγραφή της σειράς. 

 Ο Μάρτιν με την σειρά του τον Δεκέμβριο του 2021 έγραψε ένα άρθρο στο Blog του σχετικά με το House of the Dragon, δηλώνοντας πολύ ενθουσιασμένος για την επερχόμενη σειρά, αναφέροντας επίσης πως έχει δει μέρη του πρώτου επεισοδίου. <blockquote>Περιμένω πολύ ανυπόμονα το HOUSE OF THE DRAGON. (..) Επίσης, έχω δει μια πρόχειρη περικοπή του πρώτου επεισοδίου. Και το αγάπησα. Είναι σκοτεινό, έντονο, είναι σπλαχνικό… ακριβώς όπως μου αρέσει η επική φαντασία.  Ο Ryan και ο Miguel έχουν κάνει καταπληκτική δουλειά και το καστ… όπως και με το GAME OF THRONES, οι περισσότεροι θεατές θα έχουν ακούσει μόνο για μερικούς από τους ηθοποιούς, αλλά νομίζω ότι θα ερωτευτείτε πολλούς από αυτούς. (Μόνο για να ραγίσει η καρδιά σας αργότερα όταν… αλλά όχι, αυτό θα ήταν ενδεικτικό).  Νομίζω ότι οι Targaryens βρίσκονται σε πολύ καλά χέρια.  Δεν νομίζω ότι θα απογοητευτείτε. 

 Τον Φεβρουάριο του 2022, Ο Μάρτιν ανακοίνωσε στο Blog του την ομάδα σεναριογράφων που έχουν αναλάβει τον πρώτο κύκλο της σειράς, κι ανέφερε μεταξύ άλλων εντυπωσιασμένος με τις γνώσεις που έχουν για τον κόσμο του. Λάτρεψα να μιλάω για δράκους με την ομάδα και εντυπωσιάστηκα με το βάθος των γνώσεων του για τον κόσμο μου και τον ενθουσιασμό τους για την σειρά.

Οπτικά Εφέ 
Στις 11 Ιουλίου 2021, η βραβευμένη από την Ακαδημία και τα Emmys - εταιρεία οπτικών εφέ Pixomondo (PXO) ανακοίνωσε ότι εργάζονται στην σειρά. 

Οι Pixomondo έχουν εργαστεί στο παρελθόν στο Game of Thrones. Σχετικά με την συνεισφορά τους στο Game of Thrones, ο επικεφαλής των VFX, Steve Martin δήλωσε στο περιοδικό Forbes το εξής: Θέλαμε να απεικονίσουμε τους δράκους ως "ζωντανά ζώα με αρκετές εκφράσεις για να γίνονται κατανοητά τα συναισθήματά τους… παρόμοια με τη συναισθηματική σύνδεση με τα κατοικίδια. Ξεκινήσαμε με ένα βασικό μοντέλο, το οποίο καθιερώθηκε στην πρώτη σεζόν, αλλά συνεχίσαμε με μια σκοτεινότερη, πιο σκληρή προσέγγιση. Κάναμε πολλούς επανασχεδιασμούς, προσθέσαμε αιχμηρότητα, ακόμη κι όταν ήταν μωρά."

High Valyrian 
Ο εφευρέτης της γλώσσας "High Valyrian", David J. Peterson, εργάστηκε για το Game of Thrones από το 2011 έως και το 2019 με την ολοκλήρωση της σειράς, δημιουργώντας συνολικά επτά γλώσσες, όπως η γλώσσα των Ντοθράκι και η High Valyrian, η γλώσσα που μιλούσαν στην Αρχαία Βαλύρια.  

Σε συνέντευξη του στο BALDMOVE Podcast τον Μάρτιο του 2022 ανακοίνωσε πως εργάζεται και για το House of the Dragon. Στην συνέντευξη ανέφερε τα εξής:«Υπήρξε πολύ περισσότερος διάλογος από ό,τι περίμενα, κάτι που με άφησε πολύ ευχαριστημένο. Και πολλοί, πολύ καλογραμμένοι διάλογοι, που επίσης με έκανε να χαρώ. Με προκάλεσε πραγματικά ως μεταφραστή».

«Αυτό που ξέρω για αυτή τη σειρά είναι ότι τα μέρη με τα οποία ασχολούμαι - το σενάριο που διαβάζω είναι καλύτερο από οτιδήποτε έχω δουλέψει.»

Γυρίσματα 
Η κύρια φωτογράφιση του πρώτου κύκλου της σειράς ξεκίνησε τον Απρίλιο του 2021. Η σειρά γυρίστηκε κυρίως στο Ηνωμένο Βασίλειο. Την τελευταία εβδομάδα του Απριλίου 2021, τα γυρίσματα πραγματοποιήθηκαν στην Κορνουάλη της Αγγλίας. Σύμφωνα με τη λίστα παραγωγής, μέρη της πρώτης σεζόν γυρίστηκαν επιπλέον στην Ισπανία και την Καλιφόρνια.

Το House of the Dragon ήταν η πρώτη παραγωγή που γυρίστηκε στη νέα εικονική σκηνή παραγωγής του Leavesden Studios της Warner Bros. Στις 18 Ιουλίου 2021, η παραγωγή σταμάτησε για δύο ημέρες λόγω θετικού κρούσματος COVID-19.

Η ισπανική έκδοση Hoy ανέφερε ότι το House of the Dragon θα πραγματοποιούσε γυρίσματα στην επαρχία του Cáceres στη δυτική Ισπανία μεταξύ 11 και 21 Οκτωβρίου 2021.  

Στις 26–31 Οκτωβρίου, η σειρά γυρίστηκε στην Πορτογαλία στο Κάστρο του Monsanto. 

Τον Φεβρουάριο του 2022, το HBO επιβεβαίωσε ότι το House of the Dragon είχε τελειώσει τα γυρίσματα.

Κυκλοφόρηση 
Το House of the Dragon έκανε πρεμιέρα στις 22 Αυγούστου 2022. 

Στη Νέα Ζηλανδία, η σειρά θα διανεμηθεί από το τηλεοπτικό κανάλι SoHo του Sky και την υπηρεσία Neon. 

Στις 5 Οκτωβρίου 2021, κυκλοφόρησε το πρώτο teaser trailer. 

Στην Ελλάδα είναι διαθέσιμο μέσω της πλατφόρμας Vodafone TV.

Επίσημα Links 

 House of the Dragon - Official Website HBO
 House of the Dragon - Twitter
 House of the Dragon - Instagram
 House of the Dragon - Facebook

Επιπλέον σύνδεσμοι 

 George R. R. Martin - NotABlog
 A Wiki of Ice and Fire
 Ice & Fire - Wiki
 GameOfThrones Fandom

Παραπομπές 

Game of Thrones
Αμερικανικές τηλεοπτικές σειρές φαντασίας
Τηλεοπτικές σειρές βασισμένες σε βιβλία
Τηλεοπτικές σειρές με θέμα τον θάνατο‎
Τηλεοπτικές σειρές πρίκουελ
Παραγωγές που χρησιμοποιούν StageCraft